José Avelino

Si José Dira Avelino (Agosto 5, 1890 - Hulyo 21, 1986) usa nga Calbayognon ngan Waraynon nga politiko.  Siya an syahan nga Mangulo o Presidente san Senado san ika-Tulo nga Republika san Pilipinas ngan siya an ikaduha nga Mangulo san Partido Liberal. Siya an Mangulo san Senado Pro tempore kan Manuel Quezon ugsa san pagtukod san Mankomunidad o Komunwelt san Pilipinas.

Syahan nga bahin san kinabuhi ngan karera

Natawo si Avelino sa bungto san Calbayog sa Samar kanda Baltazar Avelino ngan Ildefonsa Dira. Nag-aram si Avelino sa Ateneo de Manila nga diin nakakarawat siya san iya Bachelor of Arts nga grado o degree.  Nagpadayon siya pag-aram didto sa Unibersidad san Santo Tomas nga diin naggradwar siya san iya Bachelor of Laws.

Nag-asawa si Avelino kan Enriqueta Casal ngan sira nga duha mayda upat ka anak nga lalaki: si Jose Jr.; si Enrique, si Antonio, si Baltazar II, ngan usa nga anak nga babaye nga si Pilar.

Nagin syudad an Calbayog san 1948 pinaagi san paggi-os ni Avelino, san panahon san iya pagka-Mangulo san Senado nga diin gindungtong niya in tulo nga magsaragpit nga mga bungto (Oquendo, Calbayog ngan Tinambacan) ngan iya ni ginhmimo nga ika-19 nga syudad san Pilipinas san 16 san Oktubre, 1948.

Nagkandidato siya pagka-presidente dida san 1949 nga pinili-ay, nakakuha sin 12% san mga botos ngan napirde siya ni Elpidio Quirino.

Mga sumpay sa gawas
Biyograpiya ni José Avelino - Senado san Pilipinas
Calbayog Ko nga pakli mahitungod kan José Avelino
Artikulo mahitungod kan Avelino nga ginsurat ni Quintin Lambino Doroquez

Avelino, Jose
Avelino, Jose
Avelino, Jose
Avelino, Jose